**Ministru kabineta noteikumu projekta „Grozījumi Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Saskaņā ar Ministru kabineta 2013.gada 5.marta protokollēmuma (prot. Nr.13 38.§) 7.punktu, Ekonomikas ministrijai (turpmāk – EM) līdz 2013.gada 2.aprīlim ir jāiesniedz Valsts Kancelejā Ministru kabineta noteikumu Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai”” (turpmāk – MK noteikumi Nr.238) grozījumu projekts.  Saskaņā ar Ministru Kabineta 2013.gada 28.maija protokollēmuma 47.§ 8.punktu ir pagarināts Ministru kabineta 2013.gada 5.marta sēdes protokollēmuma (prot. Nr.13 38.§) 7.punktā noteiktais termiņš līdz 2013.gada 15.jūlijam. EM ir izstrādājusi grozījumus MK noteikumos Nr.238, samazinot aktivitātē pieejamo finansējumu pēc piemērotajām finanšu korekcijām aktivitātes ietvaros. |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | Saskaņā ar MK noteikumu Nr.238 9.punktu projekta iesniedzējs ir valsts akciju sabiedrība „Latvijas Hipotēku un zemes banka” (turpmāk – LHZB).2009.gada 21.aprīlī tika noslēgts līgums starp EM un LHZB par projekta īstenošanu Nr.2DP/2.2.1.1/09/IPIA/EM/001/001. Līgumā par projekta īstenošanu privātais LHZB līdzfinansējums ir 21 641 880 EUR (15 210 000 LVL), kas ir saskaņā ar darbības programmas „Uzņēmējdarbība un inovācijas” papildinājumā norādīto privātā finansējuma daļu. Spēkā esošajos aktivitātes MK noteikumos Nr.238 ir nekorekti norādīts LHZB finansējuma apmērs –10 879 405 LVL. Tādējādi korekcijas ir aprēķinātas pēc līgumā un darbības programmas „Uzņēmējdarbība un inovācijas” papildinājumā norādītās LHZB finansējuma daļas.Saskaņā ar Eiropas Komisijas Reģionālās politikas ģenerāldirektorāta (turpmāk – DG REGIO) veikto auditu par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā un audita rezultātiem, 2.2.1.4.1.apakšaktivitātes „Atbalsts aizdevumu veidā komersantu konkurētspējas uzlabošanai” (turpmāk – aktivitāte) ietvaros ir aprēķināta finanšu korekcija 5 736 256,40 EUR (4 031 464 LVL) par Eiropas Reģionālās attīstības fonda (turpmāk - ERAF) finansējuma daļu un 730 588,20 EUR (513 460 LVL) par valsts budžeta finansējuma daļu.2013.gada 5.marta Ministru kabineta sēdē (protokols nr.13, 38§)[[1]](#footnote-1) tika pieņemts lēmums piekrist DG REGIO noteiktajam finanšu korekcijas apmēram.Saskaņā ar Revīzijas iestādes (turpmāk – RI) veikto Eiropas Savienības struktūrfondu Horizontālās sistēmas auditu par „Eiropas Savienības struktūrfondu un Kohēzijas fonda 2007.-2013.gada plānošanas perioda izveidotās vadības un kontroles sistēmas darbības efektivitāti Ekonomikas ministrijā un Latvijas Investīciju un attīstības aģentūrā finanšu instrumentu aktivitātēs” un audita rezultātiem, aktivitātes ietvaros ir aprēķināta finanšu korekcija 2 632 459,58 EUR (1 850 103 LVL) apmērā, kas pa finansēšanas avotiem sadalās šādi - 1 727 943,60 EUR (1 214 406 LVL) ERAF daļa, 220 076,49 EUR (154 671 LVL) valsts budžeta daļa un 684 439,49 EUR (481 027 LVL) LHZB daļa. 2013.gada 28.maija Ministru kabineta sēdē (protokols nr.32, 47§) tika nolemts uzskatīt par atgūtiem projekta ietvaros konstatētos neatbilstošos izdevumus gan par DG REGIO audita valsts budžeta daļu, gan par RI audita ERAF un valsts budžeta daļu. Atbrīvotais finansējums, kas radies finanšu korekciju rezultātā tiks novirzīts 2.1.2.4.aktivitātes „Augstas pievienotās vērtības investīcijas” trešās projektu iesniegumu atlases kārtas īstenošanai.Papildus ir veikti grozījumi aktivitātes uzraudzības rādītājos. Ņemot vērā, ka LHZB ir izsniegusi aizdevumus par lielākām summām nekā sākotnēji tika plānots, nav iespējams sasniegt MK noteikumos Nr.238 3.punktā minēto sasniedzamo uzraudzības rādītāju 430 komersantus, kas saņēmuši aizdevumus. Papildus arī ņemot vērā finanšu korekcijas, šis sasniedzamais rādītājs tiek grozīts uz 90 komersantiem, kas saņēmuši aizdevumus aktivitātes ietvaros.Grozījumu MK noteikumos Nr.238 ietvaros tiks samazināts aktivitātē pieejamais ERAF finansējums pēc DG REGIO un RI finanšu korekcijām, proporcionāli samazinot arī LHZB finansējumu. Šobrīd aktivitātē pieejamais LHZB finansējums 21 641 880 EUR (15 210 000 LVL) noteikumu projekta ietvaros tiek samazināts atbilstoši DG REGIO noteiktajai korekcijai par 2 164 188,02 EUR (1 520 999,99 LVL) un RI noteiktajai korekcijai par 684 439,49 EUR (481 026,82 LVL), kopumā sastādot LHZB privātā finansējuma samazinājumu 2 848 627,51 EUR (2 002 026,81 LVL) apmērā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | LHZB |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka aktivitātes ietvaros tiek samazināts kopējamais pieejamais finansējums saskaņā ar DG REGIO un RI piemēroto finanšu korekciju, proporcionāli samazinot arī LHZB finansējumu. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi darbības programmas „Uzņēmējdarbība un inovācijas” papildinājumā.Tiks veikti grozījumi arī Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”.  |
| 2. | Cita informācija | Nepieciešams veikt grozījumus līgumā ar LHZB par projekta īstenošanu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LHZB. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta EM un LHZB esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III, V un VI sadaļa – projekts šīs jomas neskar.

Ekonomikas ministra pienākumu izpildītājs –

Tieslietu ministrs J.Bordāns

Vīza: Valsts sekretārs J.Pūce

19.07.2013 16:20

955

A.Nicmane

67013203, Agita.Nicmane@em.gov.lv

1. Par Eiropas Komisijas Reģionālās politikas ģenerāldirektorāta 2011.gada oktobrī veiktās revīzijas rezultātā aprēķināto finanšu korekciju par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā un Eiropas Komisijas Nodarbinātības, sociālo lietu uniekļautības ģenerāldirektorāta 2011.gada decembrīveiktās revīzijas rezultātā aprēķināto finanšu korekciju par Eiropas Sociālā fonda līdzfinansētās finanšu vadības instrumentu aktivitātes īstenošanā Latvijā <http://www.mk.gov.lv/lv/mk/tap/?pid=40278062&mode=mk&date=2013-03-05> [↑](#footnote-ref-1)